CELEX: 62018TN0335
Language: et
Date: 2018-05-31 00:00:00
Title: Kohtuasi T-335/18: 31. mail 2018 esitatud hagi – Mubarak jt versus nõukogu

201807060491993942018/C 259/653352018TC25920180723ET01ETINFO_JUDICIAL20180531484922Kohtuasi T-335/18: 31. mail 2018 esitatud hagi – Mubarak jt versus nõukogu
 ---documentbreak--- C2592018ET4820120180531ET006548249231. mail 2018 esitatud hagi – Mubarak jt versus nõukogu
   (Kohtuasi T-335/18)2018/C 259/65Kohtumenetluse keel: inglise
      Pooled
   
   
      Hagejad: Gamal Mohamed Hosni Elsayed Mubarak (Kairo, Egiptus), Alaa Mohamed Hosni Elsayed Mubarak (Kairo), Heidy Mahmoud Magdy Hussein Rasekh (Kairo), Khadiga Mahmoud El Gammal (Kairo) (esindajad: B. Kennelly, QC, barrister J. Pobjoy, solicitor G. Martin ja solicitor C. Enderby Smith)
   
      Kostja: Euroopa Liidu Nõukogu
   
      Nõuded
   
   Hagejad paluvad Üldkohtul:
   
            —
         
         
            tühistada nõukogu 21. märtsi 2018. aasta otsus (ÜVJP) 2018/466, millega muudetakse otsust 2011/172/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Egiptuses, ja nõukogu 21. märtsi 2018. aasta rakendusmäärus (EL) 2018/465, millega rakendatakse määrust (EL) nr 270/2011 teatavate isikute, üksuste ja asutuste vastu suunatud piiravate meetmete kohta seoses olukorraga Egiptuses, hagejaid puudutavas osas;
         
      
            —
         
         
            tuvastada, et nõukogu 21. märtsi 2011. aasta otsuse 2011/172/ÜVJP teatavate isikute, üksuste ja asutuste vastu suunatud piiravate meetmete kohta olukorra tõttu Egiptuses artikli 1 lõige 1 ja nõukogu 21. märtsi 2011. aasta määruse (EL) nr 270/2011 teatavate isikute, üksuste ja asutuste vastu suunatud piiravate meetmete kohta seoses olukorraga Egiptuses artikli 2 lõige 1 ei ole hagejate suhtes kohaldatavad; ja
         
      
            —
         
         
            mõista hagejate kohtukulud välja nõukogult.
         
      
      Väited ja peamised argumendid
   
   Hagi põhjenduseks esitavad hagejad kolm väidet.
   
            1.
         
         
            Esimene väide, et nõukogu tegi hindamisvigu, kui järeldas, et kriteerium hagejate lisamiseks otsuse artikli 1 lõike 1 ja määruse artikli 2 lõike 1 nimekirja oli täidetud.
         
      
            2.
         
         
            Teine väide, et otsuse artikli 1 lõige 1 ja määruse artikli 2 lõige 1 on õigusvastased, sest neil puudub kehtiv õiguslik alus ja/või need rikuvad proportsionaalsuse põhimõtet.
         
      
            3.
         
         
            Kolmas väide, et nõukogu rikkus hagejate õigusi, mis on sätestatud EL lepingu artiklis 6 koostoimes artiklitega 2 ja 3 ning Euroopa Liidu põhiõiguste harta artiklites 47 ja 48, kui eeldas, et Egiptuse kohtumenetlustes järgiti inimõigusi.